***SPRÁVA O ČINNOSTI AKADEMICKÉHO SENÁTU UPJŠ***

***OD 15.4.2010 DO 24.2.2011***

***Vážená Akademická obec Univerzity Pavla Jozefa Šafárika v Košiciach,***

*v roku 2010 uplynulo 20 rokov od prijatia zákona o vysokých školách, ktorý vzišiel z osvedčených tradícií európskeho vysokého školstva a z demokratických princípov. Dovoľte preto krátky pohľad do r. 1990. Z radov vysokoškolských učiteľov a vedeckých pracovníkov sa formovala akademická rada, ktorá ako prvú dôležitú úlohu vykonala voľbu rektora UPJŠ. Zákonom č. 172/1990 Zb. bol ustanovený akademický senát ako najvyšší samosprávny orgán a vymedzila sa jeho pôsobnosť. Z akademických rád sa uzákonili akademické senáty, zložené zo zvolených zástupcov pracovísk vysokej školy. V r. 2002 od 1.4. nadobudol účinnosť nový zákon č. 131 a potvrdil, resp. rozšíril právomoci akademického senátu. Jednou z úloh akademického senátu je podať raz za rok akademickej obci verejnej vysokej školy správu o svojej činnosti, ktorú vyvesí na verejne prístupnom mieste a zverejní na internetovej stránke verejnej vysokej školy. Podaním nasledujúcej správy plní Akademický senát Univerzity Pavla Jozefa Šafárika v Košiciach (ďalej AS UPJŠ) túto úlohu za rok, počas ktorého naplnil svoje štvorročné pôsobenie vo funkčnom období rokov 2007 – 2011. Správa bude zverejnená na* [*www.upjs.sk*](http://www.upjs.sk) *a na vývesných tabuliach pracovísk UPJŠ.*

*V súlade s harmonogramom zasadnutí AS UPJŠ zasadal 8 krát v plánovanom termíne a podľa schváleného programu. Všetky zasadnutia boli uznášaniaschopné. Na zasadnutia boli predložené žiadosti rektora UPJŠ o prerokovanie najmä z týchto oblastí:*

* *legislatívnej - schvaľovanie vnútorných predpisov Univerzity,*
* *finančnej - schválenie rozdelenia dotácie MŠ SR na UPJŠ v r. 2010*
* *majetkovej - vyjadrovanie sa k predĺženiu doby nájmov.*

*Na zasadnutiach sa uskutočnili voľby do orgánov Univerzity na návrh rektora. AS UPJŠ schválil správu o činnosti a výročnú správu o hospodárení UPJŠ za rok 2009.*

*Okrem týchto úloh vyplývajúcich zo zákona o vysokých školách na pôde Akademického senátu UPJŠ na májovom zasadnutí odznela prezentácia návrhu výstavby študentského domova na Medickej ulici dvoch spoločností - Avestus Real Estate a Mola International. Vedenie UPJŠ však nepodporilo návrh uvedených spoločností vzhľadom na nevýhodné podmienky spolupráce. Členka AS UPJŠ PhDr. Ľuba Kráľová, PhD. v spolupráci s ďalšou členkou AS UPJŠ Mgr. Ivetou Jeleňovou, PhD. prezentovali na júnovom zasadnutí výsledky ich výskumu vnímania korupcie na UPJŠ.*

*Členovia Akademickej obce Univerzity Pavla Jozefa Šafárika v Košiciach majú možnosť oboznamovať sa s priebehom zasadnutí prostredníctvom priamej účasti na jednotlivých zasadnutiach, ale aj oboznámením sa so zápisnicami zo zasadnutí, ktoré sú zverejňované prostredníctvom AIS2.*

***KOMISIE AS UPJŠ***

***Činnosť Právnej komisie*** *bola zameraná na posúdenie predložených návrhov, ktoré súviseli so zosúladením vnútorných predpisov UPJŠ s prijatými novelami zákona o vysokých školách, alebo na základe nových organizačných zmien na UPJŠ:*

* *Dodatok č. 1 k Štatútu Univerzity Pavla Jozefa Šafárika v Košiciach*
* *Zásady výberového konania Univerzity Pavla Jozefa Šafárika v Košiciach na obsadzovanie pracovných miest vysokoškolských učiteľov a výskumných pracovníkov, funkcií profesorov a docentov a funkcií vedúcich zamestnancov*
* *Dodatok č. 1 k Pracovnému poriadku UPJŠ*
* *Dodatok č. 1 k Poriadku poplatkov UPJŠ v akademickom roku 2010/2011*
* *Dodatok č. 5 k Organizačnému poriadku UPJŠ*
* *Dodatok č. 2 k Pracovnému poriadku UPJŠ.*

*Okrem odporúčaní Akademickému senátu UPJŠ k týmto návrhom zmien vo vnútorných predpisoch sa právna komisia vyjadrila k ďalším predloženým materiálom:*

*- k počtu a štruktúre pracovných miest UPJŠ a jej súčastí,*

*- k poriadku poplatkov na UPJŠ na akademický rok 2011-2012,*

*- k žiadostiam rektora o vyjadrenie predchádzajúceho súhlasu k predĺženiu doby nájmov jednotlivých nájomcov.*

*Na základe predloženej žiadosti rektora UPJŠ členovia komisie vypracovali stanovisko k rozhodnutiu rektora, ktorým zrušil rozhodnutie dekana LF o prijatí na štúdium.*

*Právna komisia zasadala celkom 6x.*

***Činnosť Komisie pre rozpočet*** *sa sústredila na vyjadrenie sa:*

* *k rozdeleniu dodatočnej dotácie MŠ SR na UPJŠ*
* *k úprave poplatkov v Študentských domovoch UPJŠ*
* *k Poriadku poplatkov na akademický rok 2011-2012*
* *k žiadostiam rektora o vyjadrenie predchádzajúceho súhlasu k predĺženiu doby nájmov jednotlivých nájomcov.*

*Komisia pre rozpočet zasadala celkom 5x.*

***Činnosť Komisie pre záležitosti študentov*** *sa zamerala na posúdenie úpravy poplatkov v Študentských domovoch UPJŠ na novembrovom zasadnutí a Poriadku poplatkov na akademický rok 2011-2012 v januári 2011.*

*Prijaté závery uvedených komisií boli odporučením pri rozhodovaní členov AS UPJŠ k predloženým materiálom Akademickému senátu UPJŠ rektorom.*

***Volebná a mandátová komisia*** *zabezpečila tajné voľby*

* *do Študentskej rady VŠ SR,*
* *podpredsedu za ŠČ AS UPJŠ po skončení štúdia Tomáša Vasilenka,*
* *členov Vedeckej rady UPJŠ.*

***ČLENSTVO***

*V****zamestnaneckej časti*** *v uplynulom období boli členmi AS UPJŠ za jednotlivé fakulty a univerzitné pracoviská UPJŠ a zároveň pracovali v komisiách AS UPJŠ takto:*

*Lekárska fakulta*

*prof. MUDr. Viliam Donič, CSc., člen Komisie pre rozpočet*

*MUDr. Pavol Harbuľák*

*doc. MUDr. Milan Kuchta, CSc., mim. prof.*

*prof. MUDr. Oliver Rácz, CSc.*

*prof. MUDr. Igor Šulla, DrSc., do 31.8.2010*

*Prírodovedecká fakulta*

*doc. RNDr. Zdenko Hochmuth, CSc., člen Komisie pre záležitosti študentov*

*doc. RNDr. Michal Jaščur, CSc., člen Volebnej a mandátovej komisie*

*prof. RNDr. Stanislav Jendroľ, DrSc., predseda Komisie pre rozpočet*

*doc. RNDr. Gabriel Semanišin, PhD., člen Právnej komisie*

*doc. RNDr. Roman Soták, PhD., člen Komisie pre rozpočet,*

*člen RVŠ SR, člen Rady pre rozvoj a financovanie,*

*Právnická fakulta*

*Ing. Karolína Červená, PhD., členka Komisie pre rozpočet*

*doc. JUDr. Ján Husár, CSc., mim. prof., predseda Právnej komisie*

*doc. JUDr. Imrich Kanárik, CSc., predseda AS UPJŠ*

*prof. JUDr. Jozef Suchoža, DrSc., podpredseda AS UPJŠ*

*doc. JUDr. Juraj Špirko, CSc., člen Volebnej a mandátovej komisie*

*Fakulta verejnej správy*

*Ing. Iveta Jeleňová, PhD., členka Komisie pre rozpočet*

*PhDr. Ľuba Kráľová, PhD., členka Komisie pre záležitosti študentov*

*JUDr. Peter Molitoris, člen Právnej komisie*

*JUDr. Martin Vernarský, PhD., člen Právnej komisie*

*Filozofická fakulta*

*prof. PhDr. Vladimír Leško, CSc., člen Právnej komisie*

*doc. PhDr. Margita Mesárošová, CSc., členka Komisie pre rozpočet*

*doc. PhDr. František Šimon, CSc., predseda Volebnej a mandátovej komisie*

*doc. PhDr. Pavol Tholt, PhD., člen Komisie pre záležitosti študentov*

*doc. Mgr. Slávka Tomaščíková, PhD. – podpredsedníčka AS UPJŠ*

*Univerzitné pracoviská*

*doc. RNDr. Sergej Mochnacký, CSc., člen Komisie pre rozpočet*

*PaedDr. Imrich Staško*

*doc. PhDr. Ivan Šulc, CSc.*

*V****študentskej časti*** *došlo v súvislosti so skončením štúdia viacerých členov AS UPJŠ k zvoleniu nových zástupcov – študentov (PF), resp. nastúpil náhradník za člena AS UPJŠ (LF):*

*Lekárska fakulta:*

*Tomáš Vasilenko - do 13.5.2010*

*Bc. Milan Pančura - od 18.11.2010*

*Martina Vidová , členka Právnej komisie*

*Tomáš Gajdzik*

*Prírodovedecká fakulta:*

*Bc. Jana Hurajová - do 13.5.2010*

*Bc. Martina Bobková - do 13.5.2010*

*Bc. Marek Varchula - do 13.5.2010*

*Martina Jadutová - od 18.11.2010*

*Jana Kertisová - od 18.11.2010*

*Barbora Korchňáková - od 18.11.2010*

*Právnická fakulta:*

*Mgr. Lukáš Cisko, člen Právnej komisie*

*Bc. Vladimír Hardoň, predseda Komisie pre záležitosti študentov, člen Právnej komisie*

*člen Komisie pre rozpočet*

*Tomáš Janco, člen Volebnej a mandátovej komisie*

*Fakulta verejnej správy:*

*Bc. Jozef Cvengroš*

*Bc. Marek Sedmák*

*Peter Hudačko*

*Filozofická fakulta:*

*Bc. Erika Makóová, podpredsedníčka AS UPJŠ*

*Bc. Darina Starnová*

*Bc. Vladimír Lichner*

*Univerzitné pracoviská:*

*Miroslava Jakubíková .*

***Zastúpenie v orgánoch reprezentácie vysokých škôl***

***Rada vysokých škôl SR*** *(ďalej RVŠ)*

*Obdobie, na ktoré je zvolený súčasný člen RVŠ SR* ***doc. RNDr. Roman Soták, PhD.*** *za Univerzitu Pavla Jozefa Šafárika v Košiciach**je štvorročné a končí 31. mája 2011. Doc. Soták je zároveň aj členom Rady pre rozvoj a financovanie pri RVŠ SR. Informácie zo zasadnutí rád sú doc. Sotákom podávané na nasledujúcich zasadnutiach AS UPJŠ.*

***Študentská rada vysokých škôl SR*** *(ďalej ŠRVŠ)*

*Podľa Štatútu ŠRVŠ je ŠRVŠ najvyšším zastupiteľským orgánom študentov vysokých škôl Slovenskej republiky a zastupuje záujmy študentov navonok. Súčasné funkčné obdobie, ktoré je dvojročné, trvá do r. 2012 a zvolení zástupcovia za UPJŠ sú začlenení do orgánov ŠRVŠ takto:*

***Mgr. Lukáš Cisko -*** *delegát v ŠRVŠ SR, tajomník pre sociálne záležitosti*

***Bc. Vladimír Hardoň*** *- delegát v ŠRVŠ SR, predseda Valného zhromaždenia*

***Bc. Vladimír Hojstrič*** *- delegát v ŠRVŠ SR, predseda Kontrolnej rady, člen Volebnej a mandátovej*

*komisie****Ing. František Lipták*** *- delegát v ŠRVŠ SR, člen Právnej komisie****Peter Novák*** *- delegát v ŠRVŠ SR*

***Alica Štérová –*** *delegátka v ŠRVŠ SR , ktorá nastúpila na miesto*  ***Mateja Hrnčiara (vzdal sa členstva).***

*Zástupcovia UPJŠ v ŠRVŠ podávajú na nasledujúcich zasadnutiach informácie o výsledkoch zasadnutí valného zhromaždenia.*

*Minister školstva predkladá RVŠ a ŠRVŠ na schválenie alebo vyjadrenie návrhy stanovené v zákone o vysokých školách (§ 81 ods. 2 a 8, § 91 ods. 2, § 102 ods. 2 písm. e), § 104 ods. 2 a § 105 ods. 3). Z vlastného podnetu alebo na ich požiadanie prerokúva s nimi aj ďalšie návrhy a opatrenia, ktoré sa vysokých škôl významne dotýkajú.*

*Veríme, že tomu tak bude aj v nastávajúcom období, kedy má Vláda Slovenskej republiky predložiť Národnej rade SR avizovanú novelu zákona o vysokých školách.*

***Uvedená správa o činnosti AS UPJŠ bola schválená na zasadnutí dňa 24.2.2011.***

*doc. JUDr. Imrich Kanárik, CSc. v.r.*

*predseda AS UPJŠ*